মোশরেফা মিশু বলেন, শ্রমিক সংগঠনগুলোর পক্ষ থেকে সারা দেশের পোশাক কারখানাগুলোতে জরিপ চালানো হয়েছে। জরিপে দেখা গেছে, মাত্র ১৫ শতাংশ কারখানার মালিক বলেছেন, চলতি মাসের ১০ থেকে ১৫ দিনের মধ্যে বেতন ও বেতনের ৪০ থেকে ৪৫ শতাংশ পর্যন্ত বোনাস দেবেন। কিন্তু বাকি ৮৫ শতাংশ কারখানার মালিক এখনও এই বিষয়ে পরিষ্কার কোন কথা বলেননি। তিনি বলেন, জরিপে দেখা গেছে, প্রায় সব কারখানাই চলতি মাসের কোনো ওভারটাইম ঈদের আগে পরিশোধ করবে না। এ বছর প্রায় ১০ লাখ সাব-কন্ট্রাক্ট শ্রমিক বোনাস পাবে না জানিয়ে গার্মেন্ট শ্রমিক ঐক্য ফোরাম সভাপতি মিশু বলেন, বোনাস ছাড়াও শ্রমিকরা ১৫ দিনের বেতন পাবে কিনা তা নিশ্চিত নয়। এছাড়া সোয়েটার কারখানার ১০ লাখ শ্রমিকের অবস্থাও একই; যারা পিস রেটে কাজ করেন।